smcproject/ml-wiki-sentences huggingface dataset:
സായ ഡേവിഡ്, ഇൻഡി പാലിശ്ശേരി, വിനയ് ഫോർട്ട് , സുധീർ കരമന , സുരഭി ലക്ഷ്മി എന്നിവർ പ്രധാന വേഷങ്ങളിൽ അഭിനയിച്ച ഷിബു ബാലൻ സംവിധാനം ചെയ്ത ഒന്നൊന്നര പ്രണയകഥ എന്ന ചിത്രത്തിലൂടെയാണ് വ്യക്തിഗത നായകനായി അദ്ദേഹത്തിന്റെ അരങ്ങേറ്റം.
ആഷിഖ് അബു സംവിധാനം ചെയ്ത മൾട്ടിസ്റ്റാർഡ് മൂവി വൈറസ് (2019 ഫിലിം) എന്ന ചിത്രത്തിലും അദ്ദേഹം ഒരു പ്രധാന വേഷം ചെയ്തു.
ചിത്രത്തിലെ "യഹിയ" എന്ന കഥാപാത്രം ഏറെ ശ്രദ്ധിക്കപ്പെട്ടിരുന്നു.
കെ കെ രാജീവ് സംവിധാനം ചെയ്ത വീഡിയോയിലെ ഏറ്റവും പുതിയ റിലീസായ ലീൻ സക്കറിയ എന്ന കഥാപാത്രം അദ്ദേഹത്തിന് മലയാളം പ്രേക്ഷകർക്കിടയിൽ വലിയ അംഗീകാരം നേടുകയും വ്യാപകമായ പ്രശംസ നേടുകയും ചെയ്തു.
മനോജ് കെ ജയൻ , ആശാ ശരത് എന്നിവരോടൊപ്പം പ്രധാന വേഷങ്ങളിൽ ഒന്ന് അഭിനയിച്ചു.
മമ്മൂട്ടി , സൗബിൻ ഷാഹിർ , ശ്രീനാഥ് ഭാസി എന്നിവർക്കൊപ്പം അമൽ നീരദ് സംവിധാനം ചെയ്‌ത ശ്രീനാഥ് ഭാസി, അമിത് ചക്കാലക്കൽ , ഭീഷ്മ പർവ്വം എന്നിവയ്‌ക്കൊപ്പം റോഷ്‌നി ദിനകർ സംവിധാനം ചെയ്‌ത "2 സ്‌ട്രോക്ക്" എന്നിവയാണ് അദ്ദേഹത്തിന്റെ വരാനിരിക്കുന്ന സിനിമകൾ.
ഫിലിമോഗ്രഫി വർഷം തലക്കെട്ട് പങ്ക് കുറിപ്പുകൾ 2013 ഇടുക്കി ഗോൾഡ് ഇളയ മദൻ 2014 ഇയ്യോബിന്റെ പുസ്തകം കൗമാരക്കാരനായ അലോഷി വർഷം അമീർ 2015 ചിറകൊടിഞ്ഞ കിനാവുകൾ തയ്യൽക്കാരന്റെ ബാല്യം 2016 ഇൻസ്പെക്ടർ ദാവൂദ് ഇബ്രാഹിം ദാവൂദിന്റെ ബാല്യം 10 കൽപനകൾ ജോൺ 2017 കാട്ടു അഫ്സൽ 2018 കാളി സമീർ മോഹൻലാൽ ചെറുപ്പക്കാരനായ സേതു മാധവൻ പവിയേട്ടന്റെ മധുരചൂരൽ അനന്ദു 2019 മിസ്റ്റർ amp; മിസ് റൗഡി പത്രോസ് ഒരൊന്നൊന്നര പ്രണയകഥ രമണൻ വൈറസ് യഹിയ എവിഡി ലീൻ സക്കറിയ ജനമൈത്രി അഭിമന്യു കാമിയോ രൂപം റഫറൻസുകൾ ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് ഷെബിൻ ബെൻസൺ Shebin Benson ഫേസ്‌ബുക്കിൽ Shebin Benson ഇൻസ്റ്റാഗ്രാമിൽ
ഷെയ്ക്‌സ്‌പിയറുടെ ഗീതകങ്ങൾ ഇംഗ്ലീഷ് വിലാസം https://ml.wikipedia.org/wiki/Shakespeare%27s_sonnets
ഗീതകങ്ങളുടെ 1609-ൽ ഇറങ്ങിയ ആദ്യപതിപ്പിന്റെ ഒന്നാം പുറം ഒന്നാം പതിപ്പിലെ സമർപ്പണം
ഷെയ്ക്‌സ്‌പിയറുടെ ഗീതകങ്ങൾ , അഥവാ സോണെറ്റുകൾ , സോണെറ്റ് എന്ന കാവ്യരൂപത്തിലെ ഏറ്റവും പ്രസിദ്ധമായ രചനകളാണ്.
ഇംഗ്ലീഷ് നാടകകൃത്ത് വില്യം ഷേക്സ്പിയറുടെ രചനകളായ ഇവ, പ്രേമം , സൗന്ദര്യം എന്നീ വിഷയങ്ങളിലാണ്.
രാജനീതി, മരണം തുടങ്ങിയ വിഷയങ്ങളും ഈ കവിതകളിൽ കടന്നുവരുന്നുണ്ട്.
ഏറെ വർഷങ്ങളെടുത്ത് എഴുതിയവയായിരിക്കണം ഇവ.
ഈ ശേഖരത്തിലെ 154 ഗീതകങ്ങൾ ഒരുമിച്ച് ഷേക്സ്പിയറുടെ സോണറ്റുകൾ എന്ന പേരിൽ 1609-ലാണ് ആദ്യം പ്രസിദ്ധീകരിക്കപ്പെട്ടത്.
അവയിൽ രണ്ടെണ്ണം (138, 144 ഗീതകങ്ങൾ) 1599-ലെ ആസക്തതീർത്ഥാടകൻ (The Passionate Pilgrim) എന്ന ശേഖരത്തിൽ ചേർന്ന് വെളിച്ചം കണ്ടിരുന്നു.
ഷേക്സ്പിയറുടെ രചനകളിൽ ഏറ്റവും ജനപ്രിയവും, ഏറ്റവുമേറെ വായനകാരെ ആകർഷിക്കുന്നതും ഗീതകങ്ങളാണ്.
1590-കളിൽ പ്ലേഗ് ബാധമൂലം ലണ്ടനിലെ നാടകശാലകൾ പ്രവർത്തിക്കാതിരുന്നതിനെതുടർന്ന് തൊഴിൽരഹിതനായപ്പോഴാവാം ഗീതകങ്ങളിൽ ഭൂരിഭാഗവും ഷേക്സ്പിയർ എഴുതിയത്.
ഗീതകങ്ങളുടെ ആദ്യപതിപ്പിന്റെ പ്രസിദ്ധീകരണസാഹചര്യങ്ങൾ അവ്യക്തമായിരിക്കുന്നു.
അവ എഴുതിയത് ഷേക്സ്പിയർ ആണെങ്കിലും ആദ്യപതിപ്പിന്റെ പ്രസാധകനായി കരുതപ്പെടുന്ന തോമസ് തോർപ്പ് ഉപയോഗിച്ചത് ഷേക്സ്പിയറുടെ അംഗീകാരമുള്ള പ്രതിയോ അനധികൃതമായ മറ്റൊരു പ്രതിയോ എന്ന് നിശ്ചയമില്ല.
ആദ്യപതിപ്പിലെ കൗതുകമുണർത്തുന്ന സമർപ്പണത്തിൽ ഈ കവിതകളുടെ "ഒരേയൊരു പ്രചോദകൻ" (begetter-ഉത്പാദകൻ) ആയി പരാമർശിച്ചിരിക്കുന്ന "മിസ്റ്റർ ഡബ്ലിയൂ.എച്ച്" ആരെന്നും അറിവില്ല.
ഇതിനൊക്കെ പുറമേ, ഷേക്സ്പിയറുടെ കൃതികളുടെ കർതൃത്വത്തെക്കുറിച്ച് ഇപ്പോഴും നടന്നുപോരുന്ന തർക്കത്തിൽ ഗീതകങ്ങളെക്കുറിച്ചും ചോദ്യങ്ങൾ ഉന്നയിക്കപ്പെട്ടിട്ടുണ്ട്.
സോണറ്റുകൾ: സ്വഭാവം, ചരിത്രം
പതിമൂന്നാം നൂറ്റാണ്ടിൽ ഇറ്റലിയിൽ ഉത്ഭവിച്ച ഒരു കവിതാരൂപമാണ് സോണറ്റ്.
ഡിവൈൻ കോമഡിയുടെ കർത്താവായ ഡാന്റേ ഉൾപ്പെടെയുള്ളവർ സോണറ്റുകൾ എഴുതിയിട്ടുണ്ടെങ്കിലും ഇറ്റലിയിൽ ഈ കവിതാരൂപത്തിന് ജനപ്രീതിനേടിക്കൊടുത്തവരിൽ പ്രധാനി പ്രഖ്യാതകവി പെട്രാർക്ക് ആയിരുന്നു.
അകന്നും അപ്രാപ്യയായും ഇരുന്ന പ്രേമഭാജനത്തെ ആരാധനാപൂർവം സംബോധനചെയ്യുന്ന മട്ടിലുള്ള പ്രേമകവിതകളായിരുന്നു പെട്രാർക്കിന്റെ ഗീതകങ്ങളിൽ മിക്കവയും.
എട്ടുവരികളുള്ള ഒന്നാം ഖണ്ഡവും ആറുവരികളുള്ള രണ്ടാം ഖണ്ഡവും ചേർന്ന് പതിനാലു വരികളായിരുന്നു ആ ഗീതകങ്ങൾക്ക്.
മിക്കപ്പോഴും ആദ്യഖണ്ഡത്തിൽ ഒരു സമസ്യയോ, പ്രശ്നസാഹചര്യമോ സൃഷ്ടിച്ച് രണ്ടാം ഖണ്ഡത്തിൽ അത് പരിഹരിക്കുകയായിരുന്നു പതിവ്.
ഗീതകങ്ങളുടെ വിഷയത്തിലും ഘടനയിലും പെട്രാർക്ക് സൃഷ്ടിച്ച വഴക്കങ്ങൾ ഇറ്റാലിയൻ ഗീതകങ്ങൾക്ക് പൊതുവേ മാതൃകയായി.
ഗീതകങ്ങളുടെ ഈ രീതി പെട്രാർക്കൻ രീതി എന്നറിയപ്പെട്ടു.
ഇംഗ്ലീഷിൽ സോണറ്റ് രൂപം ആദ്യമായി ഉപയോഗിച്ചത് പതിനാറാം നൂറ്റണ്ടിന്റെ ആദ്യപകുതിയിൽ തോമസ് വയാറ്റും തുടർന്ന് ഹെൻട്രി ഹൊവാർഡും ആയിരുന്നു.
വരികളുടെ എണ്ണം പതിനാലായി നിലനിർത്തിയെങ്കിലും , ഇംഗ്ലീഷ് കവികൾ ഗീതകങ്ങളുടെ ഘടനയിൽ ചില മാറ്റങ്ങൾ വരുത്തി.
നാലുവരികൾ വീതമുള്ള മൂന്നു ഖണ്ഡങ്ങളും ഒടുവിൽ ഒരു ഈരടിയും ചേർന്നവയായിരുന്നു അവരുടെ ഗീതകങ്ങൾ.
ഈ രീതി ഷേക്സ്പിയറും പിന്തുടർന്നു.
ഈ മട്ടിലെഴുതിയ ഗീതകങ്ങളിൽ ഏറ്റവും പ്രശസ്തമായവ ഷേക്സ്പിയറുടേതായതിനാൽ ഗീതകങ്ങളുടെ ഈ രീതി  ഷേക്സ്പീരിയൻ രീതി എന്നറിയപ്പെടുന്നു.
തന്റെ ഗീതകങ്ങളിൽ ഷേക്സ്പിയർ ഉപയോഗിച്ചത് അയാംബിക് പഞ്ചവൃത്തം (Iambic Pentameter) ആണ്.
145-ആം ഗീതകം ഇതിനൊരപവാദമാണ്.
154 കവിതകൾ
ആകെയുള്ള 154 ഷേക്സ്പിയർ ഗീതകങ്ങളിൽ ആദ്യത്തെ 126 എണ്ണം ഒരു യുവാവിനെ സംബോധന ചെയ്ത് എഴുതിയവയാണ്.
127 മുതൽ 152 വരെ ഗീതകങ്ങളിലാണ് ഷേക്സ്പിയറുടെ പേരുകേട്ട ശ്യാമതരുണി (dark lady) പ്രത്യക്ഷപ്പെടുന്നത്.
അവളോടുള്ള കവിയുടെ പ്രേമത്തിന്റേയും അവരുടെ പരസ്പരബന്ധത്തിന്റേയും സങ്കീർണ്ണതകളാണ് ആ ഗീതകങ്ങളുടെ വിഷയം.
അവസാനത്തെ രണ്ടുഗീതകങ്ങൾ (153-154) പഴയ ഒരു ഗ്രീക്ക് ലഘുകവിതയിലെ ആശയത്തിന്റെ അനുകരണഭേദങ്ങളാണ്.
തരുണൻ പ്രജനനഗീതകങ്ങൾ ഷേക്സ്പിയറുടെ മുക്കാൽ ഭാഗത്തിലേറെ ഗീതകങ്ങളുടെ ലക്‌ഷ്യമായ 'തരുണൻ' ആയി കരുതപ്പെടുന്നവരിൽ ഒരാൾ സൗത്താം‌പ്റ്റണിലെ മൂന്നാം പ്രഭു ഹെൻ‌റി റിയോത്തെസ്ലിയാണ്(1573-1624)
തരുണനെ സംബോധന ചെയ്തുള്ള ഗീതകങ്ങളിൽ ആദ്യത്തെ 17 എണ്ണത്തിൽ കവി അയാളോട് വിവാഹിതനാകാൻ അവശ്യപ്പെടുന്നു.
അതിനാൽ ഇവ പ്രജനനഗീതകങ്ങൾ (procreation sonnets) എന്നറിയപ്പെടുന്നു.
യുവാവിന്റെ സന്ദര്യവും മറ്റും സന്താനങ്ങളിലൂടെ അനശ്വരമാകാൻ അയാൾ വിവാഹം കഴിക്കേണ്ടത് ആവശ്യമാണെന്നാണ് കവി വാദിച്ചത്.
"സുന്ദരമായ സൃഷ്ടികൾ പെരുകിക്കാണാൻ നാം ആഗ്രഹിക്കുന്നു" എന്നാണ് ആദ്യഗീതകത്തിന്റെ ആദ്യവരി തന്നെ.
പ്രകൃതിയിൽ നിന്ന് ഏറ്റുവാങ്ങുന്നതൊക്കെ മരിക്കുന്നതിനുമുൻപ് കണക്കുപറഞ്ഞ് തിരികെ ഏല്പ്പിക്കാൻ നമുക്ക് ചുമതലയുണ്ട്.
യുവാവ് ആത്മരതിയിൽ മുഴുകിയിരുന്ന് സന്താനമില്ലാതെ വാർദ്ധക്യത്തിലെത്തിയാൽ, പ്രകൃതിയിൽ നിന്ന് അയാൾക്ക് കിട്ടിയ സൗന്ദര്യത്തിന് എന്തു കണക്കാണ് ബോധിപ്പിക്കാനാവുക?.
മരണത്തിന്റെ കൊയ്ത്തരിവാളിനെ തോല്പ്പിക്കാൻ സന്താനങ്ങളെ സൃഷ്ടിക്കുക മാത്രമാണ് വഴി.
യുവാവ് തീരുമാനം നീട്ടിക്കൊണ്ടു പോയാൽ അയാളുടെ അന്ത്യം സത്യ-സൗന്ദര്യങ്ങളുടേയും അന്ത്യമാവും.
നിന്റെ സൗന്ദര്യത്തെ അതിന്റെ അർഹതക്കൊത്തൊന്നും പ്രതിഫലിപ്പിക്കാൻ എനിക്കാവുന്നില്ല.
എങ്കിലും വരുംകാലത്തുള്ളവർ എന്റെ വരികളിൽ അതിശയോക്തി കണ്ടെത്താനാണിട.
എന്നാൽ നിന്റെ തന്നെ ഒരു സന്താനം ജീവനോടെയുണ്ടെങ്കിൽ അവനിൽ നീയും എന്റെ വരികളും ജീവിച്ചിരിക്കും.
പ്രേമം നെഥർലാൻഡ്സിലെ ലൈഡനിൽ ഷേക്സ്പിയറുടെ പ്രശസ്തമായ മുപ്പതാം ഗീതകം ഭിത്തിയിൽ ആലേഖനം ചെയ്തിട്ടുള്ള ഒരു കെട്ടിടം
18 മുതൽ 126 വരെ ഗീതകങ്ങളിൽ കവി യുവാവിനോടുള്ള തന്റെ പ്രേമത്തെക്കുറിച്ച് പാടുന്നു.
ഷേക്സ്പിയർ ഗീതകങ്ങളുടെ ഏറ്റവും സുന്ദരമായ മാതൃകകൾ ഇക്കൂട്ടത്തിൽ പെടുന്നു.
ഈ വിഭാഗത്തിൽ ആദ്യത്തേതായ പതിനെട്ടാം ഗീതകം തന്നെ വളരെ പ്രശസ്തമാണ്.
യുവാവിനെ ഒരുഗ്രീഷ്മദിനത്തോട് താരതമ്യം ചെയ്യുകയാണ് ഇതിൽ: "ഗ്രീഷ്മദിനത്തേക്കാൾ സുന്ദരവും ശീതളവുമാണ് യുവാവിന്റെ രൂപം; ഗ്രീഷ്മത്തിന്റെ നാളുകൾക്ക് എണ്ണമുണ്ട്; എന്നാൽ നിത്യതയോളം നിലനിൽക്കാൻ പോകുന്ന എന്റെ വരികളിൽ തരുണൻ അനശ്വരത കണ്ടെത്തും" എന്നാണ് അതിന്റെ ആശയം.
തരുണനെ സ്ത്രീയായി സൃഷ്ടിക്കാതിരുന്ന പ്രകൃതി തന്നെ വഞ്ചിച്ചെന്നാണ് ഇരുപതാം ഗീതകത്തിലെ ദുഃഖം.
ഏകാന്തതയിൽ നഷ്ടസൗഭാഗ്യങ്ങളേയും വേർപെട്ടുപോയ സുഹൃത്തുക്കളേയും കുറിച്ച് വിലപിക്കുന്ന കവിയുടെ ചിത്രമാണ് മുപ്പതാം ഗീതകത്തിൽ ആ വേളകളിലും, പ്രേമഭാജനത്തിന്റെ ഓർമ്മ എല്ലാ നഷ്ടങ്ങളും മറക്കാൻ തന്നെ സഹായിക്കുന്നെന്ന് കവി പറയുന്നു.
യുവാവിനെക്കുറിച്ചുള്ള പരാതികളും, തന്റെ പരിതാപസ്ഥിതിയെക്കുറിച്ചുള്ള പരിവേദനങ്ങളും നിറഞ്ഞവയാണ് തുടർന്നുവരുന്ന ഗീതകങ്ങൾ.
ഒരു ഗീതകത്തിലെ പരാതി(ഗീതകം 42), യുവാവ്, കവിയുടെ കാമുകിയെ തട്ടിയെടുത്തെന്നാണ്.
എന്നാൽ അതിന്റെ സമാപനത്തിലെ ഈരടിയിൽ "ഞാനും എന്റെ സുഹൃത്തും ഒന്നുതന്നെയായതിനാൽ നിന്നെ സ്നേഹിക്കുമ്പോഴും അവൾ സ്നേഹിക്കുന്നത് എന്നെത്തന്നെയാണ്" എന്ന് കവി ആശ്വസിക്കുന്നു.
"സുമനസ്സുകളുടെ സം‌യോഗത്തിന് പ്രതിബന്ധങ്ങൾ പ്രശ്നമല്ല. മാറ്റങ്ങൾക്കൊപ്പം മാറുന്ന പ്രേമം പ്രേമമല്ല; കൊടുങ്കാറ്റുകളെ നേർക്കുനേർ നോക്കുന്ന നിശ്ചയദാർഢ്യമാണ് യഥാർത്ഥപ്രേമം; അലയുന്ന നൗകകൾക്ക് ദിശകാട്ടുന്ന നക്ഷത്രമാണത് ; കാലഗതി അതിനെ അടിമയാക്കുന്നില്ല; സമയത്തിന്റെ കൊയ്ത്തരിവാളിന് അധരങ്ങളുടേയും കവിളുകളുടേയും അരുണിമയെ മാത്രമേ സ്പർശിക്കാനാവൂ;  യാമങ്ങളുടേയും ആഴ്ചകളുടേയും മാറ്റത്തിനനുസരിച്ച് മാറാതെ, വിനാശത്തിന്റെ വിളുമ്പിലും പ്രേമം സ്ഥിരമായിരിക്കുന്നു" എന്നൊക്കെയാണ് 116-ആം ഗീതകം പ്രേമത്തെ പുകഴ്ത്തുന്നത്.
കാലം കൊണ്ടുവരുന്ന കഷ്ടപ്പാടുകൾക്കും പ്രതിബന്ധങ്ങൾക്കും മുൻപിൽ പതറാതെ നിൽക്കുന്ന ആദർശപ്രേമത്തെ വർണ്ണിക്കുന്ന ഈ ഗീതകം ഏറെ പ്രശസ്തിയും അഭിനന്ദനവും നേടിയിട്ടുണ്ട്.
തരുണൻ മറ്റൊരു കവിയുമായി ചങ്ങാത്തത്തിലായതും കവിയെ വിഷമിപ്പിക്കുന്നു.
78 മുതൽ 86 വരെ ഗീതകങ്ങളുടെ പ്രമേയം അതാണ്.
ഈ എതിർകവി (rival poet) ആരാണെന്ന് വ്യക്തമല്ല.
ക്രിസ്റ്റഫർ മാർലോ , ജൊർജ്ജ് ചാപ്മാൻ , സാമുവൽ ഡാനിയേൽ, മൈക്കെൽ ഡേയ്റ്റൻ തുടങ്ങിയവരെ അയാളായി കാണുന്നവരുണ്ട്.
തന്നേക്കാൾ കവിത്വവാസനയേറിയവനാണ് എതിരാളി എന്ന് എൺപതാം ഗീതകത്തിലും മറ്റും സൂചനയുണ്ടെങ്കിലും അയാളോടുള്ള കവിയുടെ യഥാർത്ഥമനോഭാവം വ്യക്തമല്ല.
യുവാവിന്റെ വർണ്ണനാതീതമായ രൂപഭംഗിക്ക് മൗനത്തിലൂടെ താൻ നൽകുന്ന പുകഴ്ചയാണ് മറ്റുള്ളവരുടെ പ്രശംസാവചനങ്ങളേക്കാൾ അനുയോജ്യമെന്നും കവി പറയുന്നു(ഗീതകം 83).
ഷേക്സ്പിയർ ഗീതകങ്ങളെ ജനപ്രിയമാക്കാൻ സഹായിച്ച ഘടകങ്ങളിലൊന്ന് അവയിൽ ആത്മകഥാംശമുണ്ട് എന്ന വിശ്വാസമാണ്.
സമകാലീനരിൽ പലരിലും ഗീതകങ്ങളിലെ തരുണന്റെ ലക്ഷണങ്ങൾ ആരോപിക്കപ്പെട്ടിട്ടുണ്ട്.
സൗത്താം‌പ്റ്റണിലെ മൂന്നാം പ്രഭു ഹെൻ‌റി റിയോത്തെസ്ലി, പെംബ്രോക്കിലെ പ്രഭു വില്യം ഹെർബർട്ട് തുടങ്ങിയവർ ഇവരിൽ ചിലരാണ്.
പാശ്ചാത്യസാഹിത്യത്തിലെ ഏറ്റവും പേരുകേട്ട പ്രേമഗീതങ്ങളിൽ പെടുന്ന ഇവയിൽ അധികവും ഒരു പുരുഷനെ സംബോധന ചെയ്ത് എഴുതിയവയാണെന്നത് പ്രത്യേകം ശ്രദ്ധിക്കപ്പെട്ടിട്ടുണ്ട്.
അയാളും കവിയും തമ്മിലുള്ള ബന്ധത്തിന്റെ സ്വഭാവത്തെക്കുറിച്ചുള്ള ചോദ്യങ്ങൾക്ക് ഇത് കാരണമായി.
അവർക്കിടയിൽ ഉറ്റസൗഹൃദം മാത്രമായിരുന്നെന്നും പ്രേമബന്ധമായിരുന്നെന്നും വാദമുണ്ട്.
ഇലിസബത്തൻ സംസ്കൃതിയിൽ പ്രേമവുമായി ബന്ധപ്പെട്ട ഭാഷ ഉറ്റസൗഹൃദത്തെ പരാമർശിക്കാനും ഉപയോഗിച്ചിരുന്നുവെന്നും കവിക്ക് തരുണനുമായി രതിയുടെ കലർപ്പില്ലാത്ത സൗഹൃദം മാത്രമായിരുന്നുവെന്നാണ് ഒരു നിലപാട്.
ആദ്യത്തെ പതിനേഴു ഗീതകങ്ങളിൽ കവി അയാളെ വിവാഹിതനാകാൻ പ്രേരിപ്പിക്കുന്നത് ഇതിന് തെളിവായി ചൂണ്ടിക്കാണിക്കപ്പെടുന്നു.
എന്നാൽ തരുണനെ ലക്‌ഷ്യമാക്കിയുള്ള ഗീതകങ്ങളിൽ ചിലതിലെ ഉത്തേജകമായ ഭാവനയും രതിബിംബങ്ങളും ഈ വിശദീകരണത്തെ പിന്തുണക്കുന്നില്ല.
തരുണനെ തന്റെ വികാരലോകത്തിന്റെ "സ്വാമിയും സ്വാമിനിയും" എന്നു വിശേഷിപ്പിച്ചു തുടങ്ങി, രതിധ്വനിനിറഞ്ഞ വാക്കുകളിൽ  വിളയാടി (erotic play on words) സമാപിക്കുന്ന ഇരുപതാം ഗീതകം ഇതിന് ഉദാഹരണമാണ്.
ശ്യാമതരുണി ഷേക്സ്പിയറുടെ ഗീതകങ്ങളിലെ 'ശ്യാമതരുണി'-യായി ചിലർ കരുതുന്ന മേരി ഫിറ്റൺ
127 മുതൽ 152 വരെ ഗീതകങ്ങളിലെ കാമുകി ശ്യാമതരുണി(dark lady) എന്നാണറിയപ്പെടുന്നതെങ്കിലും, കവി അവളെ ഒരിടത്തും അങ്ങനെ വിളിക്കുന്നില്ല.
കവിയുടെ ചിത്രീകരണത്തിൽ തെളിയുന്ന അവളുടെ രൂപത്തിലേയും സ്വഭാവത്തിലേയും കറുപ്പ് കണക്കിലെടുത്ത് ഗീതകങ്ങളുടെ ആസ്വാദകരും വിമർശകരുമാണ് അവൾക്ക് ശ്യാമതരുണിയെന്ന് പേരിട്ടത്.
ഭക്തനായ കവിക്ക് അപ്രാപ്യയെങ്കിലും, ആരാധനയും പ്രശംസയും ഉണർത്തുന്ന സ്വഭാവവും സൗന്ദര്യവും ഉള്ളവളായിരുന്നു പെട്രാർക്കിന്റെ ഗീതകങ്ങളിലെ നായിക.
ഷേക്സ്പിയറുടെ ശ്യാമതരുണി വ്യത്യസ്തയാണ്.
അവളുടെ കവിളുകളിൽ കവിക്ക് റോസപ്പൂക്കളൊന്നും കാണാനായില്ല.
അവളുടെ സ്വരത്തേക്കാൾ മധുരമാണ് സംഗീതമെന്നും കവിക്കറിയാം(ഗീതകം 130).
അവിശ്വസ്തയും കൗശലസ്വഭാവിയും ആണവൾ.
കറുത്ത നിറത്തിനൊപ്പം കറുത്ത ചെയ്തികൾക്കും പേരുകേട്ടവളായിരുന്നു അവൾ(ഗീതകം 131).
കവിക്ക് അവളുമായുണ്ടായിരുന്നത് വളരെ സങ്കീർണ്ണമായ ബന്ധമാണ്.
സ്വന്തം വിശ്വസ്തതയെപ്പറ്റി അവൾ പറയുമ്പോൾ, മദ്ധ്യവയസ്കനായ തന്നെ ലോകത്തിന്റെ കാപട്യം അറിയാത്ത യുവാവായി അവൾ കാണുമെന്ന പ്രതീക്ഷയിൽ, കവി വിശ്വാസം നടിക്കുന്നു.
എന്നാൽ കവിയുടെ യൗവനമൊക്കെ കഴിഞ്ഞെന്ന് അവൾക്ക് നന്നായറിയാം.
സ്വന്തം കുറവുകൾ മറയ്ക്കാൻ അവൾ കവിയോടും കവി അവളോടും നുണപറയുന്നു.
ശ്യാമതരുണി ഭർത്തൃമതിയായിരുന്നെന്ന് 152-ആം ഗീതകത്തിൽ സൂചനയുണ്ട്.
നിന്നെ പ്രേമിക്കുകവഴി ഞാൻ വൃതലംഘനം നടത്തി.
എന്നാൽ എന്നോടും അവിശ്വസ്തതകാട്ടിയ നീ ഇരട്ടവൃതലംഘനം നടത്തി എന്ന് കവി പറയുന്നു.
കവിക്ക് പ്രിയപ്പെട്ടവനും ആദ്യഗീതകങ്ങളുടെ ലക്‌ഷ്യവുമായിരുന്ന യുവാവായിരുന്നു ശ്യാമതരുണിയുടെ പുതിയ കാമുകനെന്ന് 133-134 ഗീതകങ്ങളിലും യുവാവിനെ സംബോധന ചെയ്യുന്ന 42-ആം ഗീതകത്തിലും മറ്റും സൂചനയുണ്ട്.
അനുഭവങ്ങൾ കവിയെ അനാരോഗ്യകരമായ ഒരുതരം വിരക്തിയിലെത്തിച്ചെന്ന് 129-ആം ഗീതകത്തിൽ നിന്ന് മനസ്സിലാക്കാം.
"ലജ്ജയുടെ മരുഭൂമിയിലെ ചൈതന്യവ്യയമാണ് ഭോഗം. തേടുന്നവന് അത് ഭ്രാന്തമായ ക്രൂരതയും, കാടത്തവും, പാതകവാസനയും നൽകുന്നു. അതിന്റെ പ്രാപ്തി, ചൂണ്ടവിഴുങ്ങിയ മട്ടിലെ ഉന്മത്തമായ വെറുപ്പിലെത്തിക്കുന്നു... ഇത് ലോകത്തിന് നന്നായറിയാം; എന്നാൽ മനുഷ്യരെ നരകത്തിലെത്തിക്കുന്ന ഈ സ്വർഗത്തിൽ നിന്ന് അകന്നുനിൽക്കാൻ മാത്രം അറിവ് ആർക്കുമില്ല" എന്ന് ആ ഗീതകത്തിൽ കവി പറയുന്നു.
ഷേക്സ്പിയറിന്റെ തന്നെ കഥാപാത്രമായ ഹാംലെറ്റിനനുഭവപെട്ടതുപോലെയുള്ള "ലൈംഗികമായ മനം‌പുരട്ടൽ" (sexual nausea) ആണ് ഈ ഗീതകം പ്രകടമാക്കുന്നതെന്ന് ചൂണ്ടിക്കാണിക്കപ്പെട്ടിട്ടുണ്ട്.
ശ്യാമതരുണിയെ സംബോധനചെയ്യുന്ന ഗീതകങ്ങളുടെ പശ്ചാത്തലം ഷേക്സ്പിയറുടെ സങ്കല്പലോകമോ യഥാർത്ഥജീവിതമോ എന്നു വ്യക്തമല്ല.
ഷേയ്ക്സ്പിയറുടെ ചുരുക്കപ്പേരായ 'വിൽ' ഈ വിഭാഗത്തിലെ മൂന്നു ഗീതകങ്ങളിലെങ്കിലും(135, 136, 143) പ്രത്യക്ഷപ്പെടുന്നുണ്ട്.
145-ആം ഗീതകത്തിൽ വാക്കുകളുടെ ഒരു തിരിമറിയിൽ ഷേക്സ്പിയർ തന്റെ പത്നിയുടെ പേരു കടത്തിവിട്ടിട്ടുള്ളതായി പോലും കരുതപ്പെടുന്നു.
ഷേക്സ്പിയറുടെ സമകാലീനരായ വനിതകൾക്കിടയിൽ ശ്യാമതരുണിയെ കണ്ടെത്താനുള്ള ശ്രമങ്ങൾ ചെന്നെത്തിയത് ഇലിസബത്ത് രാജ്ഞിയുടെ പരിജനങ്ങളിൽ ഒരുവളും സർ എഡ്‌വേഡ് ഫിറ്റന്റെ പുത്രിയുമായിരുന്ന മേരി ഫിറ്റൺ, ഇംഗ്ലീഷ് ഭാഷയിലെ ആദ്യകവയിത്രിയായി കരുതപ്പെടുന്ന എമീലിയ ലാനിയർ തുടങ്ങിയവരിലാണ്.
പ്രേമദേവൻ
പാശ്ചാത്യസങ്കല്പത്തിലെ, ശിശുവായ പ്രേമദേവനെ (Cupid) സം‌ബന്ധിച്ച ഒരു ഗ്രീക്ക് കഥയാണ് അവസാനത്തേതായ 153-154 ഗീതകങ്ങളുടെ പശ്ചാത്തലം.
ശ്യാമതരുണിയെ സം‌ബോധനചെയ്യുന്ന ഗീതകങ്ങളുമായി അവയ്ക്ക് സമാനതകളും വ്യത്യാസങ്ങളുമുണ്ട്.
ഒരേകഥ ചില്ലറവ്യത്യാസങ്ങളോടെ പറഞ്ഞിരിക്കുകയാണിവയിൽ.
154-ആം ഗീതകം ഏതാണ്ട് ഇങ്ങനെയാണ്:- 153-154 ഗീതകങ്ങളുടെ പശ്ചാത്തലം പ്രേമദേവനെ സംബന്ധിച്ച ഒരു പഴയ ഗ്രീക്ക് കഥയാണ്
ഹൃദയങ്ങൾക്ക് തീപിടിപ്പിക്കുന്ന കനൽ അരികെ വച്ച് ശിശുവായ പ്രേമദേവൻ ഉറങ്ങിയപ്പോൾ കന്യാവൃതനിഷ്ഠരായ കുറേ അപ്സരകൾ ആ വഴി ചെന്നു.
അവരിൽ സുന്ദരി, ഏറെ ഹൃദയങ്ങളെ തപിപ്പിച്ച ആ  കനൽ കയ്യിലെടുത്തു.
ചുടുമോഹങ്ങളുടെ പടത്തലവൻ കന്യാഹസ്തത്താൽ നിരായുധാക്കപ്പെട്ട് ഉറങ്ങിയപ്പോൾ കനൽ, അവൾ അടുത്തുകണ്ട കുളിരുറവയിൽ മുക്കി; പ്രേമാഗ്നിയുടെ ശമിക്കാത്ത ചൂട് പകർന്നുകിട്ടിയ ഉറവ, രോഗാതരർക്ക് ആശ്വാസസ്നാനമായി.
എന്നാൽ, പ്രേയസിയുടെ പീഡയിൽ ആശ്വാസം തേടി, ഉറവയിലെത്തിയ ഞാൻ അറിഞ്ഞതിതാണ്:
പ്രേമാഗ്നിക്ക് വെള്ളത്തെ ചൂടാക്കാനാകും
വെള്ളം പ്രേമതാപത്തെ തണുപ്പാക്കുകയില്ല.
നുറുങ്ങുകൾ ഗീതകങ്ങളുടെ ഇപ്പോഴത്തെ ക്രമീകരണത്തെ ആശ്രയിച്ച് കവി, യുവാവ്, ശ്യാമതരുണി, എതിർകവി എന്നിവരെ കഥാപാത്രങ്ങളാക്കി ഭാവനാശാലികൾ രൂപപ്പെടുത്തിയ പശ്ചാത്തലകഥകളുണ്ട്.
അതിലൊന്നനുസരിച്ച്, ഒരേസമയം യുവാവുമായും ശ്യാമതരുണിയുമായും പ്രണയത്തിലായ ഷേക്സ്പിയർ, അവരെ പരസ്പരം പരിചയപ്പെടുത്തുകയെന്ന വലിയ 'അബദ്ധം' ചെയ്തു.
അവർക്കിടയിൽ മുളച്ച ക്ഷിപ്രപ്രേമം വളർന്നതോടെ ഇരുവരും കവിയെ തിരസ്കരിച്ചു.
നാല്പതാം ഗീതകത്തിൽ ഷേക്സ്പിയർ ഈ 'ഇരട്ടവഞ്ചന' സൂചിപ്പിക്കുന്നുണ്ടെന്നാണ് വാദം.
ഈ കഥക്ക് സാമുവൽ ബട്ട്ലർ മറ്റൊരു തിരിവും കൊടുത്തിട്ടുണ്ട്: അതനുസരിച്ച്, ശ്യാമതരുണിയെ സംബോധന ചെയ്യുന്ന ഗീതകങ്ങൾ ഷേക്സ്പിയർ എഴുതിയത് തരുണനുവേണ്ടിയാണ്.
തന്റേതെന്ന മട്ടിൽ തരുണിക്ക് സമർപ്പിക്കാനായാണ് അയാൾ അവ ഷേക്സ്പിയറിൽ നിന്ന് വാങ്ങിയത്.
1910-ൽ എഴുതിയ "ഗീതകങ്ങളിലെ ശ്യാമതരുണി" (The Dark Lady of the Sonnets) എന്ന ലഘുനാടകത്തിൽ ബെർണാർഡ് ഷാ, ശ്യാമതരുണിയായ മേരി ഫിറ്റണുമായി ഒരു രാത്രിസംഗമത്തിന് ലണ്ടണിലെ വൈറ്റ്ഹാൾ കൊട്ടാരത്തിലെത്തിയ ഷേക്സ്പിയർ , അബദ്ധത്തിൽ എലിസബത്ത് രാജ്ഞിയെ കണ്ടുമുട്ടുന്നതായി ചിത്രീകരിച്ചിരിക്കുന്നു.
ആ നാടകത്തിലെ ശ്യാമതരുണി മേരി ഫിറ്റനാണെങ്കിലും യഥാർത്ഥശ്യാമതരുണി അവരായിരുന്നെന്ന് താൻ കരുതുന്നില്ലെന്ന് നാടകത്തിനെഴുതിയ ആമുഖത്തിൽ ഷാ പറയുന്നുണ്ട്.
ഇലിസബത്തൻ സമൂഹത്തിൽ അനാകർഷണീയമായി  കണക്കാക്കപ്പെട്ടിരുന്ന കാക്കക്കറുമ്പൻ തലമുടി (Ravenous Black Hair)ആയിരുന്നു ഗീതകങ്ങളിലെ ശ്യാമതരുണിക്കെന്നും മേരി ഫിറ്റന്റേതായി കിട്ടിയിട്ടുള്ള ചിത്രത്തിൽ അവരുടെ മുടിയുടെ നിറം അതല്ലാത്തതുകൊണ്ട് ശ്യാമതരുണി അവരായിരിക്കാൻ ഇടയില്ലെന്നുമാണ് ഷായുടെ വാദം.
"From the fairest creatures we desire increase, That thereby beauty's rose might never die.
ഫ്രഞ്ച് സാഹിത്യകാരൻ മാർസെൽ പ്രൂസ്തിന്റെ 'ഗതകാലസ്മരണകൾ' എന്ന നോവലിന്റെ ഇംഗ്ലീഷ് പരിഭാഷയുടെ പേര് "Remembrance of Things Past", ഈ ഗീതകത്തിന്റെ രണ്ടാം വരിയിൽ നിന്നെടുത്തതാണ്.
ഷേക്സ്പിയറുടെ എല്ലാ ഗീതകങ്ങളിലും വരികളുടെ എണ്ണം 14 അല്ല.
ഗീതകം 99-ൽ 15 വരികളും, 126-ൽ 12 വരികളുമാണ്.
സ്വന്തം കുറവുകൾ മറയ്ക്കാൻ അവൾ എന്നോടും ഞാൻ അവളോടും നുണപറയുന്നു എന്നർത്ഥമുള്ള ഗീതകം 138-നൊടുവിലെ ഈരടിയിൽ 'lie' എന്ന വാക്ക് ദ്വയാർത്ഥം ധ്വനിപ്പിക്കും വിധമാണ് പ്രയോഗിച്ചിരിക്കുന്നത്.
"I lie with her, and she with me" എന്നത് സഹശയനമായും വായിക്കാം.
രതിധ്വനിയുള്ള ഇത്തരം ദ്വയാർത്ഥപ്രയോഗങ്ങൾ പലഗീതകങ്ങളിലുമുണ്ട്.
151-ആം ഗീതകം മറ്റൊരുദാഹരണമാണ്.
ഗീതകം 145-ലെ "hate away" എന്ന പ്രയോഗത്തിലാണ് കവിയുടെ പത്നി Anne Hathaway-യുടെ പേര് പ്രതിബിംബിച്ചിരിക്കുന്നത്.
ആദ്യകാലത്തെ അപക്വരചനയായി കരുതപ്പെടുന്ന ഈ ഗീതകം മറ്റുഗീതകങ്ങളിൽ ഉപയോഗിച്ചിട്ടുള്ള അയാംബിക് പഞ്ചവൃത്തത്തിൽ പോലുമല്ല എഴുതിയിരിക്കുന്നത്.
അവലംബം ↑ The Shakespearean Sonnet: An Overview - Michael J. Cummings 1 2 3 4 5 {{ cite book }} : Unknown parameter | coauthors= ignored ( | author= suggested) ( help ) ↑ Ian Johnson - A Note on Shakespeare's Sonnets - Archived 2009-04-19 at the Wayback Machine .
↑ Stanley Wells and Michael Dobson, eds.
, The Oxford Companion to Shakespeare Oxford University Press, 2001, p. 439.
↑ "having traffic with thyself alone" നാലാം ഗീതകം, പത്താം വരി ↑ "What acceptable audit canst thou leave?"
- നാലാം ഗീതകം പന്ത്രണ്ടാം വരി ↑ പന്ത്രണ്ടാം ഗീതകം 13-14 വരികൾ ↑ പതിനാലാം ഗീതകം പതിനാലാം വരി ↑ പതിനേഴാം ഗീതകം 13-14 വരികൾ ↑ Hudson Shakespeare Company, Rival Poet Sonnets ↑ ജോർജ് ചാപ്മാൻ - ക്ലാസിക് വിജ്ഞാനകോശം ↑ യുക്തിയുഗത്തിന്റെ തുടക്കം, സംസ്കാരത്തിന്റെ ചരിത്രം, ഏഴാം ഭാഗം വിൽ, ഏരിയൽ ഡുറാന്റുമാർ (പുറം 91) ↑ BBC - The Open University - Open2.net ↑ ഗീതകം 138-ലെ 13-14 വരികൾ ↑ ബർണാർഡ് ഷാ - The Dark Lay of the Sonnets - The EServer Drama Collection Archived 2009-04-21 at the Wayback Machine .
↑ ബർണാർഡ് ഷാ - Preface to The Dark Lady of the Sonnets Archived 2009-02-16 at the Wayback Machine .
↑ ഒന്നാം ഗീതകത്തിലെ ആദ്യത്തെ രണ്ടു വരികൾ
പുറത്തേയ്ക്കുള്ള കണ്ണികൾ ഗീതകങ്ങൾ – വിക്കിയിലെ ഷെയ്ക്സ്പിയർ ഓപ്പൻ സോഴ്സിൽ ഏതെങ്കിലും രണ്ടു ഗീതകങ്ങളെ താരതമ്യം ചെയ്യുകയോ, എല്ലാ ഗീതകങ്ങളും ഒരു താളിൽ കാണുകയോ, ഒരു കൂട്ടം ഗീതകങ്ങൾ കാണുക ചെയ്യുക ഗീതകങ്ങൾ – സമ്പൂർണ്ണപാഠം വ്യാഖ്യാനസഹിതം.
ഗീതകങ്ങൾ Archived 2008-09-05 at the Wayback Machine .
– പ്ലെയിൻ വനില്ലാ പാഠം - ഗുട്ടൻബർഗ്ഗ് പദ്ധതി ഷെയ്ക്സ്പിയറുടെ ഗീതകങ്ങൾ ആധുനിക ഇംഗ്ലീഷിൽ ഓരോന്നിന്റേയും സംഗ്രഹം ഗീതകങ്ങളുടെ സൗജന്യ ശ്രാവ്യപുസ്തകം ലിബ്രിവോക്സിൽ നിന്ന് വില്യം ഷെയ്ക്സ്പിയറുടെ സമ്പൂർണ്ണ ഗീതകങ്ങൾ Archived 2009-04-13 at the Wayback Machine .
– ക്രമസംഖ്യയും ആദ്യവരിയും അനുസരിച്ചുള്ള പട്ടിക.
ജെറാൾഡ് മേസി- 'ഷെയ്ക്സ്പിയർ ഗീതകങ്ങളുടെ നിഗൂഢകഥ(1888-ലെ പതിപ്പ്) Archived 2008-09-06 at the Wayback Machine . ലാനിയറെ ശ്യാമവനിതയായി കണക്കാക്കുന്നതിനെപ്പറ്റിയുള്ള ചർച്ച പീറ്റർബസ്സാനോ.കോമിൽ ഷെയ്ക്സ്പിയർ ഗീതകങ്ങളുടെ 'ഷെയ്ക്കപ്പ്' "റിമിക്സ്" ഷെയ്ക്സ്പിയർ ഗീതകങ്ങൾ ഹാങ്ക് വിറ്റെമോറിന്റെ 'മോന്യൂമെന്റ്' ഷെയ്ക്സ്പിയർ ഗീതകങ്ങൾക്ക് ഒരു പുതിയ വ്യാഖ്യാനം ഷെയ്ക്സ്പിയർഇൻ-ട്യൂൺ.
കോം 154 ഗീതകങ്ങളും താളബദ്ധമായ മുഖവുരയോടെ കേൾക്കാൻ.
ഷൗ ഷൂൻ ഇംഗ്ലീഷ് വിലാസം https://ml.wikipedia.org/wiki/Zhou_Xun
ഒരു ചൈനീസ് നടിയും ഗായികയുമാണ് ഷൗ ഷൂൻ (ചൈനീസ്: 周迅, ജനനം 18 ഒക്ടോബർ 1974) .
ചൈനയിലെ നാല് ഡാൻ നടിമാരിൽ ഒരാളായി അവർ കണക്കാക്കപ്പെടുന്നു.
സുഷൗ റിവർ (2000), ബൽസാക്ക് ആൻഡ് ദി ലിറ്റിൽ ചൈനീസ് സീംസ്ട്രെസ് (2002) എന്നീ ചിത്രങ്ങളിലെ വേഷങ്ങൾക്ക് അവർ അന്താരാഷ്ട്ര പ്രശസ്തി നേടി.
ഏഷ്യൻ ഫിലിം അവാർഡുകൾ, ഏഷ്യൻ ടെലിവിഷൻ അവാർഡുകൾ, ബെയ്ജിംഗ് കോളേജ് സ്റ്റുഡന്റ് ഫിലിം ഫെസ്റ്റിവൽ, ചൈന ഫിലിം ഡയറക്‌ടേഴ്‌സ് ഗിൽഡ് അവാർഡുകൾ, ചൈന ടിവി ഗോൾഡൻ ഈഗിൾ അവാർഡ്, ചൈനീസ് ഫിലിം മീഡിയ അവാർഡുകൾ, ഗോൾഡൻ ബൗഹിനിയ അവാർഡുകൾ, ഗോൾഡൻ ഹോഴ്‌സ് ഫിലിം ഫെസ്റ്റിവൽ ആൻഡ് അവാർഡ്സ്, ഗോൾഡൻ റൂസ്റ്റർ അവാർഡ്സ്, ഹോങ്കോംഗ് ഫിലിം അവാർഡുകൾ, ഹോങ്കോംഗ് ഫിലിം ക്രിട്ടിക്‌സ് സൊസൈറ്റി അവാർഡുകൾ, ഹണ്ട്രഡ് ഫ്ലവേഴ്‌സ് അവാർഡുകൾ, ഹുവഡിംഗ് അവാർഡുകൾ, ഷാങ്ഹായ് ടെലിവിഷൻ ഫെസ്റ്റിവൽ, ഷാങ്ഹായ് ഫിലിം ക്രിട്ടിക്സ് അവാർഡുകൾ എന്നിവയിൽ നിന്ന് മികച്ച നടിക്കുള്ള ബഹുമതികൾ ഷൗ നേടിയിട്ടുണ്ട്.
അതുപോലെ ഫ്രഞ്ച് അവാർഡ് നൽകുന്ന ബോഡി ഫെസ്റ്റിവൽ ഡു ഫിലിം ഡി പാരീസ്.
2009-ൽ, ഗോൾഡൻ ഹോഴ്‌സ് അവാർഡുകൾ, ഹോങ്കോംഗ് ഫിലിം അവാർഡ്‌സ്, ഗോൾഡൻ റൂസ്റ്റർ അവാർഡുകൾ എന്നിവ നേടിയതിന് ശേഷം "ഗ്രാൻഡ് സ്ലാം" നേടുന്ന ആദ്യത്തെ ചൈനീസ് അഭിനേതാവായി അവർ മാറി.
സെജിയാങ്ങിലെ ക്യുഷൗവിലെ ഒരു ഇടത്തരം കുടുംബത്തിലാണ് ഷൗ ജനിച്ചത്.
അവരുടെ പിതാവ്, ഷൗ ടിയാനിംഗ് (周天宁), ഒരു പ്രാദേശിക ഫിലിം പ്രൊജക്ഷനിസ്റ്റായിരുന്നു.
അമ്മ ചെൻ യിക്കിൻ (陈以琴) ഒരു ഡിപ്പാർട്ട്‌മെന്റ് സ്റ്റോറിലെ വിൽപ്പനക്കാരിയായിരുന്നു.
അവരുടെ സ്കൂൾ വിദ്യാഭ്യാസം Quzhou No.1 മിഡിൽ സ്കൂളിലായിരുന്നു.
അവർ ബിരുദം നേടിയ ശേഷം, ഒരു സർവകലാശാലയിൽ നിന്ന് ബിരുദം നേടണമെന്ന് ആഗ്രഹിച്ച മാതാപിതാക്കളുടെ ആഗ്രഹത്തിന് വിരുദ്ധമായി, നാടക കലകളോടുള്ള അവരുടെ താൽപര്യം വർദ്ധിപ്പിക്കുന്നതിനായി ഷൗ സെജിയാങ് ആർട്സ് ഇൻസ്റ്റിറ്റ്യൂട്ടിൽ ചേർന്നു.
കൗമാരപ്രായത്തിൽ സ്‌കൂളിൽ പഠിക്കുമ്പോൾ Strange Tales Amongst Old and Desolate Tombs  എന്ന സിനിമയിലെ ഒരു വേഷത്തിനായി അവളെ തിരഞ്ഞെടുത്തു.
അഭിനയ ജീവിതം 1995–2004: തുടക്കവും മുന്നേറ്റവും
ദി പാമ്പർഡ് വൈഫ് (1995) എന്ന കോമഡി ചിത്രത്തിലൂടെയാണ് ഷൗ അരങ്ങേറ്റം കുറിച്ചത്.
ചെൻ കൈഗിന്റെ ടെംപ്‌ട്രെസ് മൂൺ (1996), ദ എംപറർ ആൻഡ് ദി അസാസിൻ (1999) എന്നീ ചിത്രങ്ങളിൽ അവർ അടുത്തതായി അഭിനയിച്ചു.
എന്നാൽ 2000-ൽ മാത്രമാണ് ചൈനയിൽ ഷൗവിന് അംഗീകാരം ലഭിച്ചത്.
ചരിത്ര നാടകമായ പാലസ് ഓഫ് ഡിസയറിലെ യുവ രാജകുമാരി തൈപ്പിംഗിന്റെ വേഷത്തിലൂടെ, 18-ാമത് ചൈന ടിവി ഗോൾഡൻ ഈഗിൾ അവാർഡിൽ, നടിക്കും മികച്ച സഹനടിക്കുമുള്ള പ്രേക്ഷകരുടെ ചോയിസിനുള്ള പുരസ്‌കാരവും ഷൗവിന് ലഭിച്ചു.
15-ആം ഫെസ്റ്റിവൽ ഡു ഫിലിം ഡി പാരീസിൽ മികച്ച നടിക്കുള്ള പുരസ്‌കാരം നേടിയ ലൂ യെയുടെ സുഷൗ റിവർ (2000) എന്ന ചിത്രത്തിലൂടെ ഷൗ വലിയ സ്‌ക്രീനിൽ മുന്നേറ്റം നടത്തി.
ആ വർഷം, ഷാങ് സിയി, ഷാവോ വെയ്, സൂ ജിൻഗ്ലെയ് എന്നിവരോടൊപ്പം നാല് ഡാൻ നടിമാരിൽ ഒരാളായി അവർ തിരഞ്ഞെടുക്കപ്പെട്ടു.
ഫ്രാങ്കോ-ചൈനീസ് റൊമാൻസ് ഡ്രാമ ഫിലിം ബൽസാക്ക് ആൻഡ് ദി ലിറ്റിൽ ചൈനീസ് സീംസ്ട്രെസ് (2002) എന്ന സിനിമയിൽ അഭിനയിച്ചതോടെ അവർ അന്താരാഷ്ട്ര അംഗീകാരം നേടി.
വിജയകരമായ പ്രോജക്ടുകളുടെ ഒരു നിര തന്നെ തുടർന്നു.
ഫ്രൂട്ട് ചാൻ സംവിധാനം ചെയ്ത തന്റെ ആദ്യ ഹോങ്കോംഗ് ചിത്രമായ ഹോളിവുഡ് ഹോങ്കോങ്ങിൽ, ഷൗ തന്റെ പ്രകടനത്തിലൂടെ നിരൂപകരെ സ്വാധീനിച്ചു.
ഹോളിവുഡ് മാസികയായ വെറൈറ്റി സോവിനെ "ഷൗ മികച്ചവളാണ്, അവളുടെ വിവിധ വ്യക്തിത്വങ്ങൾക്കിടയിൽ അനായാസമായി നീങ്ങുകയും ഓരോന്നിലും എപ്പോഴും ബോധ്യപ്പെടുകയും ചെയ്യുന്നു" എന്ന് പ്രശംസിച്ചു .
ഏപ്രിൽ റാപ്‌സോഡി (2000), ലവ് സ്റ്റോറി ഇൻ ഷാങ്ഹായ് (2001), ദി ലെജൻഡ് ഓഫ് ദി കോണ്ടർ ഹീറോസ് (2003) എന്നിവയും സോവിന്റെ മുൻകാല ശ്രദ്ധേയമായ ചിത്രങ്ങളിൽ ഉൾപ്പെടുന്നു.
സാമൂഹിക പ്രവർത്തനങ്ങൾ 2010ലെ ഭൗമദിനത്തിൽ, യുണൈറ്റഡ് നേഷൻസ് ഡെവലപ്‌മെന്റ് പ്രോഗ്രാമുമായി (UNDP) പ്രവർത്തിച്ചതിന് 'ചാമ്പ്യൻസ് ഓഫ് ദ എർത്ത്' ആയി തിരഞ്ഞെടുക്കപ്പെട്ടു.
2007 ലെ ഷാങ്ഹായ് ഇന്റർനാഷണൽ ഫിലിം ഫെസ്റ്റിവലിൽ ഷൗ
പാരിസ്ഥിതിക സുസ്ഥിരത പ്രോത്സാഹിപ്പിക്കുന്നതിൽ പ്രത്യേക ശ്രദ്ധ കേന്ദ്രീകരിച്ചുകൊണ്ട് 2008-ൽ ഷൗ ഷൂനെ ചൈനയുടെ ആദ്യത്തെ യുണൈറ്റഡ് നേഷൻസ് ഡെവലപ്‌മെന്റ് പ്രോഗ്രാം (UNDP) ഗുഡ്‌വിൽ അംബാസഡറായി തിരഞ്ഞെടുത്തു. 'ഹരിത ജീവിതത്തിനുള്ള നുറുങ്ങുകൾ' പ്രോത്സാഹിപ്പിക്കുന്ന 'ഞങ്ങളുടെ ഭാഗം' എന്ന കാമ്പെയ്‌ൻ ഷൗ സംയുക്തമായി നടത്തുന്നു.
2010 ഏപ്രിൽ 22-ന്, അവർ യുണൈറ്റഡ് നേഷൻസ് എൻവയോൺമെന്റ് പ്രോഗ്രാമിന്റെ (UNEP) ചാമ്പ്യൻസ് ഓഫ് ദ എർത്തിന്റെ (പ്രചോദനവും പ്രവർത്തനവും) പുരസ്കാര ജേതാവായി.
ഈ ബഹുമതി ലഭിക്കുന്ന ലോകത്തിലെ ആദ്യത്തെ ആതിഥേയയായിരുന്നു അവർ.
അവാർഡുകളും നോമിനേഷനുകളും Forbes China Celebrity 100 Year Rank Ref. 2004 7th 2005 7th 2006 2nd 2007 6th 2008 8th 2009 9th 2013 91st 2014 15th 2015 17th 2017 60th 2019 53rd 2020 65th അവലംബം പുറംകണ്ണികൾ Zhou Xun എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് Xun Zhou ഔദ്യോഗിക വെബ്സൈറ്റ് (in Chinese) Zhou Xun on Sina Weibo (in Chinese) Zhou Xun Archived 2011-08-14 at the Wayback Machine .
on Sina.com (in Chinese)
മണിച്ചിത്രത്താഴ് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Manichitrathazhu
1993-ൽ ഫാസിൽ സംവിധാനം ചെയ്ത പ്രശസ്തമായ ഒരു സൈക്കോ ത്രില്ലർ മലയാളചലചിത്രമാണ് മണിച്ചിത്രത്താഴ് .
മധു മുട്ടം തിരക്കഥ രചിച്ച ഈ ചിത്രത്തിൽ മോഹൻലാൽ , സുരേഷ് ഗോപി , ശോഭന എന്നിവരാണ് മുഖ്യകഥാപാത്രങ്ങളെ അവതരിപ്പിച്ചിരിക്കുന്നത്.
പത്തൊൻപതാം നൂറ്റാണ്ടിൽ  മധ്യതിരുവിതാംകൂറിലെ ആലപ്പുഴ ജില്ലയിലെ മുട്ടം എന്ന സ്ഥലത്തെ പ്രശസ്തമായ ആലുമൂട്ടിൽ കൊട്ടാരത്തിലെ ഒരു ഈഴവ കുടുംബത്തിൽ നടന്ന ദുരന്തസംഭവം ഈ കഥയെ സ്വാധീനിച്ചിട്ടുണ്ട്.
മനുഷ്യ മനോനിലയുമായി ബന്ധപ്പെട്ട സ്തോഭജനകമായതും  എന്നാൽ മലയാളചലച്ചിത്രത്തിൽ മുൻപെങ്ങുമില്ലാത്തതുമായ  ഇതിവൃത്തമാണ് ഈ ചിത്രത്തിന്റേത്.
പ്രമുഖരായ സിദ്ദിഖ്-ലാൽ , പ്രിയദർശൻ , സിബിമലയിൽ എന്നിവർ ഈ ചിത്രത്തിന്റെ രണ്ടാം യൂണിറ്റ് സംവിധായകരായിരുന്നു.
1993-ലെ ഏറ്റവും നല്ല ജനപ്രിയചിത്രത്തിനുള്ള ദേശീയ-സംസ്ഥാന പുരസ്കാരങ്ങൾ ഈ ചിത്രം നേടി.
ഗംഗ എന്ന കേന്ദ്രകഥാപാത്രത്തെ അനശ്വരമാക്കിയ ശോഭനയ്ക്ക് ഏറ്റവും നല്ല നടിക്കുള്ള ദേശീയപുരസ്കാരവും ലഭിക്കുകയുണ്ടായി.
ഈ ചിത്രത്തിന്റെ തകർപ്പൻ ജയം പത്തുവർഷങ്ങൾക്ക് ശേഷമാണെങ്കിലും ഇന്ത്യയിലെ വിവിധ ഭാഷകളിൽ പുനർനിർമ്മിക്കുവാൻ കാരണമായി.
കന്നടയിൽ ആപ്തമിത്ര , തമിഴിലും തെലുങ്കിലും ചന്ദ്രമുഖി , ഹിന്ദിയിൽ ഭൂൽ ഭുലയ്യ എന്നീ പേരുകളിലാണിവ ഇറങ്ങിയത്.
എല്ലാ ചിത്രങ്ങളും വൻ വിജയമാണ് നേടിയത്.
പാരമ്പര്യ ചിന്താഗതിയുള്ള അമ്മാവന്റെ ( നെടുമുടി വേണു ) വാക്കിനെ അവഗണിച്ച് യുവദമ്പതികളായ നകുലനും ( സുരേഷ് ഗോപി ) ഗംഗയും ( ശോഭന ) തങ്ങളുടെ പഴയ തറവാട്ടിലേക്ക് പ്രവേശിക്കുന്നതോട്കൂടി ചില അമാനുഷിക സംഭവങ്ങൾക്ക് സാക്ഷ്യം വഹിക്കുകയാണ്.
തറവാട്ടിലെ അല്ലി എന്ന യുവതിക്കു നേരേയും നകുലനു നേരേയും അജ്ഞാതമായ വധശ്രമങ്ങൾ ഉണ്ടാകുന്നു.
വിവാഹത്തിന് ശേഷം കടുത്ത നൈരാശ്യത്തിന്റെ പിടിയിലായ നകുലന്റെ മുറപ്പെണ്ണ് ശ്രീദേവിയിലേക്കാണ് ( വിനയ പ്രസാദ് ) സംശയത്തിന്റെ മുന നീളുന്നത്.
മനഃശാസ്ത്ര വിദഗ്ദ്ധനും നകുലന്റെ ഉറ്റ സുഹൃത്തുമായ ഡോ. സണ്ണി ജോസഫിനെ ( മോഹൻലാൽ ) ഇതിന്റെ വസ്തുത എന്താണെന്നറിയാൻ വിളിപ്പിക്കുന്നു.
ദ്വന്ദവ്യക്തിത്വം അഥവാ അപരവ്യക്തിത്വം (മൾട്ടിപ്പിൾ പർസനാലിറ്റി ഡിസോഡർ) ബാധിച്ച ഗംഗ തന്നെയാണ് ഈ ദുരൂഹതക്ക് പിന്നിലെന്ന് വൈകാതെ തിരിച്ചറിയുകയാണിവിടെ.
ഗംഗയെ വേട്ടയാടിയിരുന്ന ചില പഴയകാല പ്രശ്നങ്ങളാണിതിന് കാരണമായത്.
നകുലനും ഗംഗയും ഇപ്പോൾ താമസിക്കുന്ന തറവാട് ഒരുകാലത്ത്  ശങ്കരൻ തമ്പി എന്ന ക്രൂരനായ ഒരു കാരണവരുടേതായിരുന്നു.
തഞ്ചാവൂരിൽ നിന്നും വന്ന ഭരതനാട്യ നർത്തകി നാഗവല്ലിയെ ഇയാൾ ഇവിടെ പാർപ്പിച്ചു.